stanford-oval/wikipedia huggingface dataset:
กองบัญชาการตำรวจปราบปรามยาเสพติด
หน่วยงานในสังกัด > กองบังคับการตำรวจปราบปรามยาเสพติด 3

มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 1, 5 และ 6 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด
ประกอบด้วย 5 กองกำกับการ คือ
ฝ่ายอำนวยการ
กลุ่มงานสอบสวนและตรวจสอบทรัพย์สิน
กองกำกับการ 1 (รับผิดชอบพื้นที่ตำรวจภูธรภาค 1)
กองกำกับการ 2 (รับผิดชอบพื้นที่ตำรวจภูธรภาค 5)
กองกำกับการ 3 (รับผิดชอบพื้นที่ตำรวจภูธรภาค 6)
หน่วยงานในสังกัด > กองบังคับการตำรวจปราบปรามยาเสพติด 4

มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 7, 8, 9 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด
ประกอบด้วย 5 กองกำกับการ คือ
ฝ่ายอำนวยการ
กลุ่มงานสอบสวนและตรวจสอบทรัพย์สิน
กองกำกับการ 1 (รับผิดชอบพื้นที่ตำรวจภูธรภาค 7)
กองกำกับการ 2 (รับผิดชอบพื้นที่ตำรวจภูธรภาค 8)
กองกำกับการ 3 (รับผิดชอบพื้นที่ตำรวจภูธรภาค 9)
หน่วยงานในสังกัด > กองบังคับการข่าวกรองยาเสพติด

มีหน้าที่เกี่ยวกับการตรวจสอบพฤติการณ์บุคคล งานการข่าว รวบรวมการข่าว ตรวจสอบข้อมูลและสืบสวนหาข่าว รวมรวมข้อมูลข่าวกรองยาเสพติดในระดับยุทธการ รวมถึงงานเทคโนโลยีสารสนเทศของกองบัญชาการตำรวจปราบปรามยาเสพติด
ประกอบด้วย 1 ฝ่าย 2 กลุ่ม คือ
ฝ่ายอำนวยการ
กลุ่มงานเทคโนโลยีสารสนเทศ
กลุ่มงานการข่าว
หน่วยงานในสังกัด > กองบังคับการสกัดกั้นการลำเลียงยาเสพติด

มีหน้าที่เกี่ยวกับการปฏิบัติการตามประมวลกฎหมายพิจารณาความอาญาที่เกี่ยวข้องกับการสืบสวน การปราบปรามยาเสพติดและกฎหมายอาญาที่เกี่ยวข้อง สืบสวนและรวบรวมข้อมูลมาประมวลผลและวิเคราะห์เกี่ยวกับการลักลอบลำเลียงยาเสพติด ผ่านบุคคลหรือยานพาหนะต้องสงสัย ทำฐานข้อมูลเกี่ยวกับการลำเลียงยาเสพติดเพื่อพัฒนาและจัดหาเครื่องมือพิเศษเพื่อเพิ่มศักยภาพในการสกัดกั้นการลำเลียงยาเสพติด
ประกอบด้วย 5 กองกำกับการ คือ
ฝ่ายอำนวยการ
กองกำกับการ 1 (รับผิดชอบ พื้นที่กองบัญชาการตำรวจนครบาล, ตำรวจภูธรภาค 1,ตำรวจภูธรภาค 2 และ ตำรวจภูธรภาค 7)
กองกำกับการ 2 (รับผิดชอบ พื้นที่ ตำรวจภูธรภาค 3 และตำรวจภูธรภาค 4)
กองกำกับการ 3 (รับผิดชอบ พื้นที่ ตำรวจภูธรภาค 5 และ ตำรวจภูธรภาค 6)
กองกำกับการ 4 (รับผิดชอบ พื้นที่ ตำรวจภูธรภาค 8, ตำรวจภูธรภาค 9)
หน่วยงานในสังกัด > กองกำกับการปฏิบัติการพิเศษ

บทความหลัก: สยบไพรี 43
มีหน้าที่ในการสนับสนุนการปฏิบัติงานของกองบัญชาการตำรวจปราบปรามยาเสพติด และสำนักงานตำรวจแห่งชาติ ซึ่งเป็นต้นสังกัด โดยมีขอบข่ายภารกิจเกี่ยวข้องกับการปราบปรามยาเสพติดตั้งแต่การปราบปรามและจับกุมผู้ผลิต ผู้นำเข้ายาเสพติด ผู้ส่งออกยาเสพติด ผู้จำหน่ายยาเสพติด รวมไปถึงผู้ที่ครอบครองและขนย้ายตัวสารตั้งต้น เคมีภัณฑ์ และวัตถุดิบในการผลิตยาเสพติด ครอบคลุมไปถึงการปราบปรามเครือข่ายของยาเสพติดทั้งในประเทศและเครือข่ายระหว่างประเทศ ซึ่งอยู่ในราชอาณาจักรไทย
ภารกิจ

กองบัญชาการตำรวจปราบปรามยาเสพติด ถูกกำหนดให้เป็นฝ่ายอำนวยการในด้านของยุทธศาสตร์ในการวางแผนปราบปรามยาเสพติดของสำนักงานตำรวจแห่งชาติ โดยมีอำนาจหน้าที่ตามที่ได้มอบให้ไว้กองบัญชาการ ในด้านของการปฏิบัติงานตามประมวลกฎหมายวิธีพิจารณาความอาญา และกฎหมายอื่น ๆ ที่เกี่ยวข้องกับความผิดของยาเสพติดและความผิดอื่นทางอาญา การปัองกันและปราบปรามยาเสพติด มีอำนาจการปฏิบัติการทั่วราชอาณาจักรไทย รวมไปถึงการดำเนินการอายัดหรือยึดทรัพย์สินตามกฎหมายที่เกี่ยวข้องกับการกระทำความผิดเกี่ยวกับยาเสพติด
นอกจากนี้กองบัญชาการตำรวจปราบปรามยาเสพติดยังมีหน้าที่ในการประสานงานกับหน่วยงานที่เกี่ยวข้อง ทั้งหน่วยงานรัฐและองค์กรอื่น ๆ ที่เกี่ยวข้องเพื่อดำเนินการในการป้องกันและปราบปรามยาเสพติดทั้งภายในประเทศและระหว่างประเทศ
ภารกิจ > การสอดแนม

กองบัญชาการตำรวจปราบปรามยาเสพติด ถูกระบุในรายงานจาก Citizen Lab ว่าเป็นหนึ่งในหน่วยงานที่ใช้งานระบบสอดแนมของบริษัท Circles ในการใช้ช่องว่างของโพรโทคอลการสื่อสาร ในการเข้าถึงเครือข่ายโทรศัพท์ ทั้งการดักฟังสายสนทนา และการบริการสารสั้น (SMS)
ภารกิจ > มวลชนสัมพันธ์

กองบัญชาการตำรวจปราบปรามยาเสพติด ได้รับมอบหมายจากสำนักงานตำรวจแห่งชาติ ได้จัดทำโครงการการศึกษาเพื่อต่อต้านการใช้ยาเสพติดในเด็กนักเรียน (โครงการแดร์ประเทศไทย Drug Abuse Resistance Education: D.A.R.E.) โดยจัดการฝึกอบรมให้กับเจ้าหน้าที่ตำรวจท้องที่ และตำรวจตระเวนชายแดนที่มีโรงเรียนเข้าร่วมโครงการในพื้นที่ เพื่อเสริมสร้างทักษะในการแก้ปัญหาส่วนตัว และปัญหาสังคมที่มีความเสี่ยงที่จะเกี่ยวข้องกับการใช้ยาเสพติด แสดงให้เห็นผลกระทบของยาเสพติด และทางเลือกอื่น ๆ นอกเหนือจากการหันไปพึ่งพายาเสพติด ซึ่งหลักสูตรดังกล่าวเป็นหลักสูตรของสหรัฐอเมริกาที่ถูกนำไปใช้งานและได้รับการยอมรับจากหลายประเทศทั่วโลก
ความร่วมมือระหว่างประเทศ > สหประชาชาติ

องค์การสหประชาชาติ โดยสำนักงานว่าด้วยยาเสพติดและอาชญากรรมแห่งสหประชาชาติ (UNODC) ได้สนับสนุนการปฏิบัติงานของกองบัญชาการตำรวจปราบปรามยาเสพติด ทั้งในส่วนของการฝึกอบรมทักษะและทฤษฎีต่าง ๆ ในการปฏิบัติงานของเจ้าหน้าที่ และข้อมูลด้านการข่าว
ความร่วมมือระหว่างประเทศ > สหประชาชาติ > ภูมิภาคลุ่มน้ำโขง

สำนักงานว่าด้วยยาเสพติดและอาชญากรรมแห่งสหประชาชาติ เป็นหน่วยงานกลางในการแลกเปลี่ยนข้อมูลระหว่างประเทศรอบพื้นที่สามเหลี่ยมทองคำ ซึ่งเป็นแหล่งผลิตยาเสพติดขนาดใหญ่ โดยเฉพาะการสกัดกั้นและป้องกันการขนย้ายสารเคมีและส่วนประกอบในการผลิตยาเสพติด โดยมีการทำบันทึกความเข้าใจลุ่มแม่น้ำโขงว่าด้วยการควบคุมยาเสพติด เพื่อจัดการกับภัยคุกคามด้านยาเสพติดในภูมิภาคเอเชียตะวันออกเฉียงใต้ที่แม่น้ำโขงไหลผ่าน ประกอปไปด้วย จีน ลาว เมียนมาร์ ไทย กัมพูชา และเวียดนาม
ความร่วมมือระหว่างประเทศ > สหรัฐอเมริกา

สหรัฐอเมริกาสนับสนุนการปฏิบัติงานของกองบัญชาการตำรวจปราบปรามยาเสพติด ผ่านการฝึกอบรมเจ้าหน้าที่ตำรวจในการปฏิบัติงาน โดยสถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย กรุงเทพฯ (ILEA Bangkok) และการฝึกอบรมเจ้าหน้าที่หน่วยสยบไพรี 43 ในการปฏิบัติการพิเศษกับสำนักงานปราบปรามยาเสพติดสหรัฐฯ (DEA) เพื่อสนับสนุนการปฏิบัติงานของกองบัญชาการตำรวจปราบปรามยาเสพติด รวมไปถึงยุทธภัณฑ์ เสื้อเกราะกันกระสุน และอุปกรณ์อิเล็กทรอนิกส์ต่าง ๆ ในการปฏิบัติการเพื่อป้องกันและปราบปรามยาเสพติดร่วมกับ DEA ประจำประเทศไทย ผ่านการแลกเปลี่ยนข้อมูลด้านข่าวกรองกับหน่วยสืบสวนพิเศษ (SIU) ซึ่งเป็นเจ้าหน้าที่ของ DEA โดยไทยเป็น 1 ใน 15 ประเทศทั่วโลก และเป็นประเทศเดียวในทวีปเอเชียที่ได้รับการคัดเลือกให้ตั้งหน่วย SIU ในการประสานงาน
ความร่วมมือระหว่างประเทศ > อิสราเอล

กองบัญชาการตำรวจปราบปรามยาเสพติดได้ดำเนินการในส่วนของการป้องกันและปราบปรามปัญหาเกี่ยวกับยาเสพติดในแรงงานไทยที่ไปทำงานอยู่ในประเทศอิสราเอล โดยร่วมมือกับรัฐบาลอิสราเอลในการแก้ไขปัญหาดังกล่าว ทั้งการจัดตั้งคณะทำงานร่วมกัน การตรวจสอบประวัติแรงงานที่เดินทางไปทำงาน การตรวจสอบพัสดุที่ส่งไปยังประเทศอิสราเอลเพื่อป้องกันการลักลอบขนส่งยาเสพติด และการซุกซ่อนสารเสพติดไปกับตัวระหว่างเดินทาง
นอกจากนี้ประเทศอิสราเอลเคยฝึกหลักสูตรปฏิบัติการพิเศษให้กับหน่วยสยบไพรี 43 อีกด้วย
ตำรวจปราบปรามยาเสพติด ปิดประกาศหน้าห้องที่เป็นทรัพย์สินของผู้ค้ายาเสพติดเพื่ออายัด
ไพรวัลย์ ลูกเพชร

| ไพรวัลย์ ลูกเพชร |
| --- | --- |
เกิด: 14 ธันวาคม พ.ศ. 2484 สมนึก นิลเขียว
เสียชีวิต: 17 ตุลาคม พ.ศ. 2545 ( 60 ปี) ร.พ.ชลประทาน ตำบลบางตลาด   อำเภอปากเกร็ด จังหวัดนนทบุรี
คู่สมรส: วิภารัตน์ เปรื่องสุวรรณ  (หย่า)  พรรณี  ลูกเพชร
บุตร: 3 คน
อาชีพ: นักร้อง นักแสดง
ปีที่แสดง: พ.ศ. 2504 - 2545
ไพรวัลย์ ลูกเพชร (14 ธันวาคม พ.ศ. 2484 - 17 ตุลาคม พ.ศ. 2545)  นักร้องเพลงลุกทุ่งชาวตำบลบางขุนไทร อำเภอบ้านแหลม จังหวัดเพชรบุรี
ประวัติ

เข้าสู่วงการจาการที่พ่อแม่นำไปฝากคณะลิเกเมืองเพชร แต่ใจไม่รัก จึงไปสมัครวงดนตรีบางกอก ช่ะ ช่ะ ช่า ของครูสมพงษ์ วงศ์รักไทย และครูชุติมา สุวรรณรัตน์ เมื่อวงบางกอก ช่ะ ช่ะ ช่า ยุบวงลง ครูได้นำไปฝากกับวงดนตรีสุรพล สมบัติเจริญ ซึ่งแต่เพลงและอัดแผ่นเสียงให้ เพลงที่มีชื่อเสียงเช่น คำเตือนของพี่, ดาวบ้านนา, แม่ผักบุ้งบ้านดอน, เสียงจากไพรวัลย์, คำประณาม, สำรวยลืมคำ
ต่อมาไพรวัลย์ ลาออกจากวงดนตรีสุรพล สมบัติเจริญ และตั้งวงดนตรีเอง มีผลงานโด่งดังจากเพลงคู่จากการประพันธ์ของครูไพบูลย์ บุตรขัน เช่น มะนาวไม่มีน้ำ, กีฬารัก, ไม่รู้ไม่ชี้ และได้แสดงภาพยนตร์ไทยหลายเรื่อง  และร้องเพลงนำในภาพยนตร์ เช่น มนต์รักลูกทุ่ง, มนต์รักแม่น้ำมูล, ชาติลำชี, เพลงรักบ้านนา
ไพรวัลย์ได้รับรางวัลแผ่นเสียงทองคำพระราชทาน ในปี พ.ศ. 2514 จากเพลง "เบ้าหลอมดวงใจ" ของครูไพบูลย์ บุตรขัน  รางวัลเสาอากาศทองคำพระราชทาน ในปี พ.ศ. 2521 จากเพลง "ไอ้หนุ่มตังเก" ของครูชลธี ธารทอง และได้รับรางวัลพระราชทาน จากงานกึ่งศตวรรษลูกทุ่งไทย จากเพลง "มนต์รักลูกทุ่ง" ของครูไพบูลย์ บุตรขัน และเพลง "ไอ้หนุ่มตังเก" ของครูชลธี ธารทอง.
ถูกลอบยิง

ราวปี พ.ศ. 2528 ไพรวัลย์ ลูกเพชร มีข่าวพัวพันกับคดีฆาตกรรมนายอุทัย ถัดหลาย โดยมีชนวนเหตุมาจากการที่นางวรรณา ชูเปีย ผู้กว้างขวางในสถานีขนส่งหมอชิตและเป็นหญิงคนสนิทของไพรวัลย์ ได้ร่วมขบวนการปลอมตั๋ว บขส. แต่ถูกนายอุทัย ที่เป็นช่างเครื่องจับได้ จึงทำการขู่แบล็คเมล์นางวรรณา สร้างความไม่พอใจให้นางวรรณา อย่างมาก หลังจากนั้นนายอุทัย ถัดหลาย ถูกยิงเสียชีวิต โดยนายบุญส่ง สิทธิน้อย มือปืนที่ตกเป็นผู้ต้องหาให้การซัดทอดไพรวัลย์ ลูกเพชร (ในเวลาต่อมาศาลฎีกาตัดสินยกฟ้องนายบุญส่งในคดีฆาตกรรมนายอุทัย)
หลังเกิดเหตุที่นายอุทัย ถูกยิงเสียชีวิตไม่นาน ขณะที่ไพรวัลย์ ลูกเพชรกำลังขับรถยนต์ยี่ห้อวอลโว่เพื่อไปทำธุระ โดยมีนางวรรณา ชูเปีย สาวคนสนิทโดยสารไปด้วยได้ถูกคนร้ายลอบยิง ในพื้นที่ สภ.ปากเกร็ด ทำให้นางวรรณา จึงเสียชีวิตทันทีในที่เกิดเหตุ ส่วนไพรวัลย์ถูกยิงที่ต้นคอ และถูกนำส่งร.พ.ชลประทาน แม้แพทย์จะสามารถช่วยชีวิตไว้ได้ แต่เนื่องจากประสาทไขสันหลังขาด ทำให้ไพรวัลย์ ลูกเพชรเป็นอัมพาตครึ่งตัว แต่ยังนั่งรถเข็นบันทึกเสียงและตระเวนร้องเพลงบนเวทีต่อไป
ผลงานภาพยนตร์

ชาติลำชี (2512)
มนต์รักลูกทุ่ง (2513)
มนต์รักจากใจ (2514)
แสนทนง (2515)
ไอ้แดง (2516)
เพลงรักบ้านนา (2520)
ไอ้ขุนเพลง (2523)
รักข้ามรั้ว (2525)
หล่อลากดิน (2525)
เสียงเพลงนักเลงโหด (2525)
แผ่นดินเหล็ก (2526)
อีแต๋น ไอเลิฟยู (2527)
ชีวิตส่วนตัว

ไพรวัลย์ ลูกเพชร มีบุตรชายและบุตรสาวที่เกิดกับวิภารัตน์ เปรื่องสุวรรณภรรยาคนแรก 2 คน คือเลิศชาย และวิรัตน์ตา ลูกเพชร และมีบุตรชายที่เกิดกับนางพรรณี ภรรยาคนสุดท้าย 1 คน คือนายกฤติวุฒิ ลูกเพชร
อดุล วิเชียรเจริญ

| อดุล วิเชียรเจริญ |
| --- | --- |


รักษาการอธิการบดีมหาวิทยาลัยธรรมศาสตร์
ดำรงตำแหน่ง 18 ตุลาคม พ.ศ. 2516 – 28 กันยายน พ.ศ. 2517
ก่อนหน้า: ศ.สัญญา ธรรมศักดิ์
ถัดไป: ศ.พ.ต.ดร.ป๋วย อึ๊งภากรณ์
 
ข้อมูลส่วนบุคคล
เกิด: 25 สิงหาคม พ.ศ. 2469
เสียชีวิต: 21 มกราคม พ.ศ. 2561 (91 ปี)
คู่สมรส: คุณหญิง กนิษฐา วิเชียรเจริญ

ศาสตราจารย์ อดุล วิเชียรเจริญ อดีตประธานคณะกรรมการแห่งชาติว่าด้วยอนุสัญญาคุ้มครองมรดกโลก เกิดวันที่ 25 สิงหาคม พ.ศ. 2469 เป็นชาวเพชรบุรี คณบดีคนแรกของคณะศิลปศาสตร์ มหาวิทยาลัยธรรมศาสตร์ พ้นจากตำแหน่งคณบดีคณะศิลปศาสตร์ มหาวิทยาลัยธรรมศาสตร์ในวันที่ 1 กรกฎาคม พ.ศ. 2519 ตามคำสั่งคณะปฏิรูปการปกครองแผ่นดิน ที่ 36/2519 สมรสกับคุณหญิง กนิษฐา วิเชียรเจริญ มีบุตรธิดา 3 คน คือ
นายเอม วิเชียรเจริญ (สมรสกับ นางสาวศศี จินดาวณิค)
นางอานิก อัมระนันทน์ (สมรสกับ ดร.ปิยสวัสดิ์ อัมระนันทน์ อดีตรัฐมนตรีว่าการกระทรวงพลังงาน)
นายอาจ วิเชียรเจริญ (สมรสกับ ม.ล.วัลลีวรรณ วรวรรณ)
การศึกษา

จบการศึกษาระดับประถมศึกษาจากโรงเรียนวัดพระทรง และมัธยมศึกษาปีที่ 6 จากโรงเรียนวัดคงคาราม จังหวัดเพชรบุรี เตรียมปริญญา จากมหาวิทยาลัยวิชาธรรมศาสตร์และการเมือง รุ่นที่ 7 เมื่อ พ.ศ. 2488 และธรรมศาสตร์บัณฑิต (ธ.บ.) จากมหาวิทยาลัยธรรมศาสตร์ เมื่อ พ.ศ. 2493 	
จบปริญญาโทและเอกด้านความสัมพันธ์ระหว่างประเทศ (Master of International Relations) และ ปริญญาเอก (Doctor of Philosophy of International relations and Organization) จากมหาวิทยาลัยอเมริกัน (American University) สหรัฐอเมริกา เมื่อ พ.ศ. 2494
การทำงาน

ศ.อดุล วิเชียรเจริญ หรือ ศ.ดร.อดุล วิเชียรเจริญ เคยได้รับแต่งตั้งเป็นประธานคณะกรรมการแห่งชาติว่าด้วยอนุสัญญาคุ้มครองมรดกโลก และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ดำรงตำแหน่งอธิการบดีมหาวิทยาลัยศิลปากร คนที่ 8 ระหว่าง พ.ศ. 2518 - พ.ศ. 2522
ดำรงตำแหน่งนายกสภามหาวิทยาลัยศิลปากร คนที่ 6 ระหว่าง 18 กันยายน พ.ศ. 2529 - 28 มิถุนายน พ.ศ. 2531 และระหว่าง 29 มิถุนายน พ.ศ. 2531 - 28 มิถุนายน พ.ศ. 2533
เสียชีวิต

อดุล วิเชียรเจริญ เสียชีวิตวันที่ 21 มกราคม พ.ศ. 2561 มีพิธีพระราชทานพระพิธีธรรมสวดพระอภิธรรม ณ ศาลากลางน้ำ วัดเทพศิรินทราวาส ราชวรวิหารระหว่างวันที่ 21 มกราคม พ.ศ. 2561 ถึง 28 มกราคม พ.ศ. 2561
ต่อมา วันที่ 27 พฤษภาคม พ.ศ. 2561 สมเด็จพระเทพรัตนราชสุดาฯ สยามบรมราชกุมารี เสด็จ พระราชทานเพลิงศพ
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2517 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขารัฐศาสตร์และการบริหาร
ส่ง เทภาสิต

| ส่ง เทภาสิต |
| --- | --- |
เกิด: 18 กุมภาพันธ์พ.ศ. 2442 อำเภอเมืองเพชรบุรี จังหวัดเพชรบุรี
เสียชีวิต: 5 มีนาคม พ.ศ. 2470 (อายุ 28 ปี)
อาชีพ: นักเขียน
แนว: เรื่องสั้น
รองอำมาตย์เอก ส่ง เทภาสิต (18 กุมภาพันธ์ พ.ศ. 2442 - 5 มีนาคม พ.ศ. 2470) นักเขียนเรื่องสั้นชาวไทย ที่มีผลงานออกมาในช่วงเวลาสั้น ๆ และได้รับการยอมรับว่าเป็นผลงานสร้างสรรค์แนวใหม่ ได้รับความชื่นชม และเป็นแรงบันดาลใจให้กับนักเขียนหลายคน เช่น เลียว ศรีเสวก บุญยืน โกมลบุตร ซึ่งถึงกับยอมรับว่าได้รับอิทธิพลมาจากงานเขียนของ ส่ง เทภาสิต
ส่ง เทภาสิต เกิดเมื่อวันอาทิตย์ ปีกุน ตรงกับวันที่ 18 กุมภาพันธ์ พ.ศ. 2442 ที่บ้านถนนบ้านหม้อ ตำบลคลองกระแชง อำเภอเมืองเพชรบุรี จังหวัดเพชรบุรี เป็นบุตรของนายสอนและนางถิ่น เทภาสิต จบการศึกษาจากโรงเรียนสวนกุหลาบวิทยาลัย  จากนั้นสอบได้ประกาศนียบัตรครูมัธยม และเริ่มรับราชการครูที่โรงเรียนสวนกุหลาบวิทยาลัยอยู่ 2 ปี และได้รับทุนของกระทรวงธรรมการ ในปี พ.ศ. 2463 ไปศึกษาต่อวิชาครู และวิชาภาษาสันสกฤต ที่มหาวิทยาลัยออกซฟอร์ด ประเทศอังกฤษ และได้เป็นตัวแทนลูกเสือไทยเข้าร่วมงานชุมนุมลูกเสือโลก ครั้งแรก ณ โอลิมเปีย กรุงลอนดอน ประเทศอังกฤษ ร่วมกับ สวัสดิ์ สุมิตร, ศิริ หัพนานนท์, และ ศิริ แก้วโกเมร
ขณะศึกษาที่ประเทศอังกฤษ ส่ง เทภาสิต เกิดป่วยเป็นวัณโรค ตั้งแต่ พ.ศ. 2467 และถูกเรียกตัวกลับประเทศในเดือนสิงหาคม พ.ศ. 2468 ก่อนที่จะจบการศึกษา  เมื่อกลับมาถึงเมืองไทยได้บรรจุเป็นครูสอนกวีนิพนธ์ภาษาอังกฤษ ที่โรงเรียนเบญจมราชาลัย และย้ายมาเป็นผู้ช่วยแผนกอภิธานสยาม กรมตำรา เมื่อวันที่ 29 เมษายน พ.ศ. 2469 แต่รับราชการอยู่ได้เพียงปีเศษก็เสียชีวิต เมื่อวันที่   
5 มีนาคม พ.ศ. 2470 ขณะมีอายุเพียง 28 ปี
ส่ง เทภาสิต เคยแต่งโคลงและพงศาวดาร ขณะเรียนที่ประเทศอังกฤษได้แต่งเรื่องสั้นชื่อ "น้ำใจของนรา" ส่งกลับมาตีพิมพ์ในหนังสือ "เริงรมย์" ซึ่งมีใช้ เรืองศิลป์ เป็นบรรณาธิการในปี พ.ศ. 2463 งานเขียนของส่ง ใช้ภาษาไทยอย่างเคร่งครัด ใช้สำนวนกะทัดรัด  เข้าใจง่าย มีผลงานทั้งสิ้นประมาณ 10 เรื่อง คือ
น้ำใจของนรา - ตีพิมพ์ใน "เริงรมย์" ปีที่ 1 เล่ม 14 พ.ศ. 2463
การเข้าใจผู้หญิง
เรื่องที่ปราศจากความรัก
ทำอย่างไรจะสบาย
แม้ว่าแต่งงานแล้ว
จูบลูกถูกแม่
ความงามไม่มี
น้ำเสียง
อวสานลอร์ดมินโต
เรื่องประโลมโลก
เรื่องอ่านเล่น
ความรัก - ตีพิมพ์ใน "ไทยเขษม" ปีที่ 5 เล่ม 7 ฉบับวันที่ 15 พฤศจิกายน พ.ศ. 2471
แหล่งข้อมูลอื่น

1.* ส่ง เทภาสิต : นักประพันธ์เรื่องสั้นชั้นครู ในกระแสวรรณกรรมไทยสมัยใหม่  ศิลปวัฒนธรรม วันที่ 1 พฤศจิกายน พ.ศ. 2549 ปีที่ 28 ฉบับที่ 01 
2. หนังสืองานชุมนุมลูกเสือแห่งชาติครั้งแรก พ.ศ. 2470
อรรถพร พลบุตร

| อรรถพร พลบุตรม> ว.ม., ป.ช. |
| --- | --- |
อรรถพร ใน พ.ศ. 2553
ข้อมูลส่วนบุคคล
เกิด: 31 มกราคม พ.ศ. 2502 (65 ปี) อำเภอบ้านแหลม จังหวัดเพชรบุรี ประเทศไทย
พรรคการเมือง: ประชาธิปัตย์ (2550–ปัจจุบัน)

อรรถพร พลบุตร (เกิด 31 มกราคม พ.ศ. 2502) อดีตที่ปรึกษารัฐมนตรีช่วยว่าการกระทรวงสาธารณสุข (สาธิต ปิตุเตชะ) อดีตสมาชิกสภาผู้แทนราษฎรจังหวัดเพชรบุรี และอดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์
ประวัติ

อรรถพร เกิดเมื่อวันที่ 31 มกราคม พ.ศ. 2502 อาศัยอยู่ที่ตำบลบางแก้ว อำเภอบ้านแหลม จังหวัดเพชรบุรี สำเร็จการศึกษาระดับประถมศึกษา จากโรงเรียนสุวรรณรังสฤษดิ์วิทยาลัย จังหวัดเพชรบุรี ระดับมัธยมศึกษา จากโรงเรียนเบญจมเทพอุทิศ และระดับปริญญาตรี นิเทศศาสตรบัณฑิต สาขาวิชานิเทศศาสตร์ จากมหาวิทยาลัยสุโขทัยธรรมาธิราช
การทำงาน

อรรถพร พลบุตร เคยทำงานเป็นบรรณาธิการข่าวภาคดึก สถานีโทรทัศน์กองทัพบกช่อง 5 และเป็นบรรณาธิการข่าวหนังสือพิมพ์ข่าวสด ต่อมาได้เข้าสู่วงการการเมืองโดยการเป็นผู้ช่วย ส.ส. ของ อลงกรณ์ พลบุตร และลงสมัครการเมืองท้องถิ่นในจังหวัดเพชรบุรี เป็นสมาชิกสภาเทศบาลเมืองเพชรบุรี และสมาชิกสภาองค์การบริหารส่วนจังหวัดเพชรบุรี
จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จึงได้ลงสมัครรับเลือกตั้งสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ กลุ่มจังหวัดที่ 7 ลำดับที่ 4 ได้รับเลือกตั้งเป็น ส.ส.สมัยแรก จากนั้นในจึงหันมาลงสมัครแบเขตเลือกตั้งในจังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แทนนายอลงกรณ์ พลบุตร ที่ย้ายไปลงสมัคร ส.ส.แบบบัญชีรายชื่อ และได้รับเลือกตั้งเป็น ส.ส.จังหวัดเพชรบุรีครั้งแรก นับเป็น ส.ส.สมัยที่ 2 ของนายอรรถพร
ในปี 2562 เขาลงสมัครรับเลือกตั้งในจังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ล้อม เพ็งแก้ว

| ศาสตราภิชาน ล้อม เพ็งแก้ว ม> ว.ม., ป.ช. |
| --- | --- |
เกิด: 4 ธันวาคม พ.ศ. 2479 อำเภอควนขนุน จังหวัดพัทลุง
เสียชีวิต: 29 กรกฎาคม พ.ศ. 2567 (87 ปี)
ชื่ออื่น: ปราชญ์ชาวบ้าน, ปราชญ์เมืองเพชร
อาชีพ: อาจารย์, นักเขียน, นักประวัติศาสตร์
รางวัล: รางวัลนราธิป พ.ศ. 2564
ศาสตราภิชาน ล้อม เพ็งแก้ว (	4 ธันวาคม พ.ศ. 2479–29 กรกฎาคม พ.ศ. 2567) เกิดที่อำเภอควนขนุน จังหวัดพัทลุง แต่มาใช้ชีวิตอยู่ที่ จังหวัดเพชรบุรี จบการศึกษาระดับปริญญาตรีจากวิทยาลัยวิชาการศึกษาประสานมิตร (ปัจจุบันคือ มหาวิทยาลัยศรีนครินทรวิโรฒ ประสานมิตร) รับราชการเป็นอาจารย์มาจนกระทั่งเกษียณ โดยที่สุดท้ายเป็นอาจารย์ประจำมหาวิทยาลัยราชภัฏเพชรบุรี
นอกจากนี้แล้วยังเป็นผู้บุกเบิกก่อตั้งมหาวิทยาลัยมหาสารคามอีกด้วย
อาจารย์ล้อม เป็นผู้เชี่ยวชาญทางภาษา วรรณคดี ประวัติศาสตร์ และภูมิปัญญาไทยหลายแขนง จนได้รับการขนานนามว่า "ปราชญ์ชาวบ้าน" หรือ "ปราชญ์เมืองเพชร"  มีผลงานที่เป็นที่ยอมรับและนับถือมากมาย จากงานเขียนที่สะท้อนความคิดตามนิตยสารต่าง ๆ เช่น มติชนสุดสัปดาห์, เมืองโบราณ, สารคดี เป็นต้น และมีผลงานเป็นหนังสือจำนวนมาก
ปัจจุบัน  เป็นที่ปรึกษากลุ่มคนรักเมืองเพชร และเป็นนายกสมาคมสื่อมวลชน จังหวัดเพชรบุรี
ชีวิตส่วนตัว มีบุตรสาวชื่อ นิพัทธ์พร เพ็งแก้ว เป็นนักเขียนสารคดีดีเด่นแห่งปี พ.ศ. 2551 และผู้ดำเนินการองค์การพัฒนาเอกชน (NGO)
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2529 –  เหรียญจักรพรรดิมาลา (ร.จ.พ.)
เหรียญ 5 บาท

| --- | --- |
ประเทศไทย
มูลค่า: 5.00 บาท
น้ำหนัก: 7.5 g
เส้นผ่านศูนย์กลาง: 24 mm
ขอบ: เฟือง
ส่วนประกอบ: คิวโปรนิกเกิล สอดไส้ ทองแดง 75% Cu, 25% Ni สอดไส้: 99.5%Cu
ปีที่ผลิตเหรียญ: 2515 – ปัจจุบัน
หมายเลขบัญชี: -
ด้านหน้า
การออกแบบ: พระบาทสมเด็จพระวชิรเกล้าเจ้าอยู่หัว
ผู้ออกแบบ: ผู้ออกแบบ : ไชยยศ สุนทราภา  ผู้ปั้นแบบ : ธรรมนูญ แก้วสว่าง
วันที่ออกแบบ: 2560
ด้านหลัง
การออกแบบ: อักษรพระปรมาภิไธย วปร ภายใต้พระมหาพิชัยมงกุฎ
ผู้ออกแบบ: ผู้ออกแบบ : ไชยยศ สุนทราภา  ผู้ปั้นแบบ : ธรรมนูญ แก้วสว่าง
วันที่ออกแบบ: 2560
เหรียญ 5 บาท เป็นเหรียญของสกุลเงินบาท ที่ใช้ในประเทศไทย แบ่งเป็นเหรียญกษาปณ์หมุนเวียนและเหรียญกษาปณ์ที่ระลึก
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2515–2520 > ลวดลาย

ด้านหน้า: พระบรมรูปพระบาทสมเด็จพระปรมินทรมหาภูมิพลอดุลยเดช ระดับพระอังสา ริมขอบด้านซ้ายมีข้อความ "ภูมิพลอดุลยเดช" ด้านขวามีข้อความ "รัชกาลที่ ๙"
ด้านหลัง: เป็นรูปพระครุฑพ่าห์ เบื้องบนมีข้อความ "รัฐบาลไทย พ.ศ. ๒๕๑๕" เบื้องล่างมีข้อความบอกราคา "๕ บาท" มีลายกระหนกขนาบข้าง
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2515–2520 > รายละเอียด

ชนิด: คิวโปรนิกเกิล 9 เหลี่ยม ขอบเรียบ
น้ำหนัก: 9 กรัม
เส้นผ่านศูนย์กลาง: 27 มิลลิเมตร
ส่วนประกอบ: ทองแดง 75%, นิกเกิล 25%
ประกาศใช้: 8 กุมภาพันธ์ พ.ศ. 2516
จำนวนการผลิต: 30,016,000 เหรียญ
ผู้ออกแบบ
ด้านหน้า: นายไพฑูรย์ เมืองสมบูรณ์
ด้านหลัง: นายสานต์ เทศะศิริ
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2520–2525 > ลวดลาย

ด้านหน้า: พระบรมรูปพระบาทสมเด็จพระปรมินทรมหาภูมิพลอดุลยเดช ริมขอบด้านซ้ายมีข้อความ "สยามินทร์" ริมขอบด้านขวามีข้อความ "รัชกาลที่ ๙"
ด้านหลัง: รูปพระครุฑพ่าห์เฉียงขวา เบื้องบนมีข้อความ "ประเทศไทย" เบื้องซ้ายมีเลขไทยและข้อความบอกราคา "๕ บาท" เบื้องล่างบอกปีพุทธศักราชที่ผลิต
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2520–2525 > รายละเอียด

ชนิด: คิวโปรนิกเกิลสอดไส้ทองแดง ขอบเรียบ
น้ำหนัก: 12 กรัม
เส้นผ่านศูนย์กลาง: 29.50 มิลลิเมตร
ส่วนประกอบ: โลหะส่วนที่เคลือบ ทองแดง 75% นิกเกิล 25% โลหะส่วนที่เป็นไส้ ทองแดง 99.50%
ประกาศใช้: 30 สิงหาคม พ.ศ. 2520 และ 8 พฤษภาคม พ.ศ. 2522
ผู้ออกแบบ
ด้านหน้า: นางสุภาพ อุ่นอารีย์
ด้านหลัง: นายสานต์ เทศะศิริ
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2520–2525 > จำนวนการผลิต

|  | ปีที่ผลิต (พ> ศ.) | จำนวนการผลิต (เหรียญ) |
| --- | --- | --- |
|  | 2520 | 27,257,000 |
|  | 2522 | 72,740,000 |
|  | 2524 | ไม่ทราบจำนวนการผลิต |
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2525–2529 > ลวดลาย

ด้านหน้า: พระบรมรูปพระบาทสมเด็จพระปรมินทรมหาภูมิพลอดุลยเดช ทรงเครื่องบรมขัตติยราชภูษิตาภรณ์ และฉลองพระองค์ครุย ชิดวงขอบเหรียญด้านซ้ายมีข้อความ "ภูมิพลอดุลยเดช" ด้านขวามีข้อความ "รัชกาลที่ ๙"
ด้านหลัง: รูปพระครุฑพ่าห์ชิดวงขอบเหรียญ เบื้องบนมีข้อความ "พ.ศ. ๒๕๒๕" เบื้องล่างมีข้อความ "ประเทศไทย" ด้านซ้ายมีเลข "๕" ด้านขวามีเลข "5" ใต้รูปพระครุฑพ่าห์มีคำว่า "บาท" ใต้คำว่า "บาท" มีตราโรงกษาปณ์และมีเลขย่อของปีพุทธศักราชที่ผลิตเหรียญ
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2525–2529 > รายละเอียด

ชนิด: คิวโปรนิกเกิลสอดไส้ทองแดง ขอบเฟือง
น้ำหนัก: 12 กรัม
เส้นผ่านศูนย์กลาง: 30 มิลลิเมตร
ส่วนประกอบ: โลหะส่วนที่เคลือบ ทองแดง 75% นิกเกิล 25% โลหะส่วนที่เป็นไส้ ทองแดง 99.50%
ประกาศใช้: 9 ธันวาคม พ.ศ. 2525
ผู้ออกแบบ
ด้านหน้า: นางสุภาพ อุ่นอารีย์
ด้านหลัง: นางสุภาพ อุ่นอารีย์
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2525–2529 > จำนวนการผลิต

| ปีที่ผลิต (พ> ศ.) | จำนวนการผลิต (เหรียญ) |
| --- | --- |
2525: 500,000
2526: 100,000
2527: 700,000
2528: 17,911,000
2529: 7,201,000
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2530–2531

เหรียญรุ่นนี้ผลิตแค่ 2 ปี คือในปี พ.ศ. 2530 และ 2531 ในปริมาณที่ไม่มากนัก รวมกันทั้งสองปีประมาณ 44 ล้านเหรียญ โดยในปี พ.ศ. 2531 ได้มีการผลิตพร้อมกันกับรุ่นถัดไป หลังจากนั้นก็ได้เปลี่ยนไปผลิตเป็นรุ่นถัดไปทั้งหมด
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2530–2531 > ลวดลาย

ด้านหน้า: พระบรมรูปพระบาทสมเด็จพระปรมินทรมหาภูมิพลอดุลยเดช ทรงเครื่องบรมขัตติยราชภูษิตาภรณ์ และฉลองพระองค์ครุย ชิดวงขอบเหรียญด้านซ้ายมีข้อความ "ภูมิพลอดุลยเดช" ด้านขวามีข้อความ "รัชกาลที่ ๙"
ด้านหลัง: รูปส่วนหัวเรือพระที่นั่งสุพรรณหงส์ ปากหงส์ห้อยพวงแก้วพู่จามรี เบื้องหลังเป็นรูปพระบรมมหาราชวัง ชิดวงขอบเหรียญเบื้องล่างมีข้อความบอกราคา เบื้องล่างข้อความบอกราคามีข้อความ "ประเทศไทย" และปีพุทธศักราชที่จัดทำเหรียญ
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2530–2531 > รายละเอียด

ชนิด: คิวโปรนิกเกิลสอดไส้ทองแดง ขอบเฟือง
น้ำหนัก: 7.50 กรัม
เส้นผ่านศูนย์กลาง: 24 มิลลิเมตร
ส่วนประกอบ: โลหะส่วนที่เคลือบ ทองแดง 75% นิกเกิล 25% โลหะส่วนที่เป็นไส้ ทองแดง 99.50%
ประกาศใช้: 8 สิงหาคม พ.ศ. 2529
ผู้ออกแบบ
ด้านหน้า: นางสุภาพ อุ่นอารีย์
ด้านหลัง: นางสุภาพ อุ่นอารีย์
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2530–2531 > จำนวนการผลิต

|  | ปีที่ผลิต (พ> ศ.) | จำนวนการผลิต (เหรียญ) |
| --- | --- | --- |
|  | 2529 | ไม่ทราบจำนวนการผลิต |
|  | 2530 | 14,542,000 |
|  | 2531 | 2,400,000 |
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2531–2551

ในปี พ.ศ. 2530 กรมธนารักษ์ได้ปรับปรุงการผลิตเหรียญกษาปณ์หมุนเวียนทั้งระบบพร้อมกันทุกชนิดราคา โดยเริ่มทยอยผลิตออกใช้และสามารถผลิตได้ครบทุกชนิดราคาตั้งแต่ปี พ.ศ. 2531 เป็นต้นมา
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2531–2551 > ลวดลาย

ด้านหน้า: ขอบเหรียญวงในเป็นรูปเก้าเหลี่ยม ด้านในมีพระบรมรูปพระบาทสมเด็จพระปรมินทรมหาภูมิพลอดุลยเดช ทรงเครื่องบรมขัตติยราชภูษิตาภรณ์ และฉลองพระองค์ครุย ชิดวงของเหรียญด้านซ้ายมีข้อความ "ภูมิพลอดุลยเดช" ด้านขวามีข้อความ "รัชกาลที่ ๙"
ด้านหลัง: ขอบเหรียญวงในเป็นรูปเก้าเหลี่ยม กลางเหรียญมีรูปพระอุโบสถวัดเบญจมบพิตรดุสิตวนาราม เบื้องบนมีข้อความ "ประเทศไทย" และปีพุทธศักราชที่จัดทำเหรียญ เบื้องล่างมีข้อความ "๕ บาท 5"
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2531–2551 > รายละเอียด

ชนิด: คิวโปรนิกเกิลสอดไส้ทองแดง ขอบนอกเฟืองหยาบ
น้ำหนัก: 7.50 กรัม
เส้นผ่านศูนย์กลาง: 24 มิลลิเมตร
ส่วนประกอบ: โลหะส่วนที่เคลือบ ทองแดง 75% นิกเกิล 25% โลหะส่วนที่เป็นไส้ ทองแดง 99.50%
ประกาศใช้: 1 มิถุนายน พ.ศ. 2531
ผู้ออกแบบ
ด้านหน้า: นางไพฑรูย์ศรี ณ เชียงใหม่
ด้านหลัง: นางสาวปราณี คล้ายเชื้อวงศ์